kardosdrur/scandi-wiki huggingface dataset:
Den første (bog)

Den første (engelsk: The Passage) er den første roman i en trilogi skrevet af den amerikanske forfatter Justin Cronin. Den udkom i 2010 fra forlaget Doubleday Canada, og blev udgivet i Danmark i september 2010.

Eksterne henvisninger 
Om Den første på kulturplakaten.dk

Litteratur i 2010
Romaner fra USA
Nordstensfabrikkerne

P. Nordsten, Hillerød Jernstøberi & Maskinfabrik ved M. Nordsten var en dansk landbrugsmaskinefabrik, grundlagt 31. oktober 1877 i Hillerød af Peder Nordsten, født Nielsen (18. februar 1840 i Store Rørbæk – 10. juli 1918 i Hillerød). Nordsten var igennem over 100 år en af Hillerøds største virksomheder.

Hillerød Jernstøberi blev overtaget af Peder Nielsen (senere Nordsten), der havde en mindre fabrik i Lynge og flyttede produktionen til Hillerød i 1877. Fabrikken specialiserede sig i tærskeværker og såmaskiner og eksporterede til hele verden.

Ved grundlæggerens død i 1918 blev fabrikken overtaget af sønnen, fabriksejer, civilingeniør Milton Nordsten (21. maj 1883 – 16. september 1968).

Nordsten fabrikerede tærskeværker, halmpressere, radsåmaskinerne "Ceres" og "Demeter", bredsåmaskiner, der blev anvendt som gødningsspredere, samt Steno Kværne og Cambridgetromler. Nordstens fabrik var den største danske landbrugsmaskinfabrik og har opnået Grand Prix ved verdensudstillingen i Paris 1937 og Bruxelles 1910 og 1935. Nordstens støberi leverede, foruden maskingods til egne landbrugsmaskiner, betydelige mængder støbegods såvel som masseartikler som specialgods.

I Hillerød er flere gader og stræder opkaldt efter fabrikken og familien, der startede den, og kulturhuset Støberihallen er oprettet i fabrikkens gamle støberihal (opført 1908). I 1992 åbnede bycentret SlotsArkaderne, der er opført dér, hvor Nordstensfabrikkerne havde ligget. Det er udvidet flere gange og indeholder ca. 55 butikker og spisesteder.

Efter fraflytning fra Hillerød kom Nordstens fabrik først til Jylland og sidenhen til Polen. Produkterne markedsføres nu i Danmark af Kongskilde i Sorø.

Kilder 
 Danmarks ældste forretninger 1100-1911, Kraks Forlag 1950
 Svend Carstensen (red.), Nordsten gennem 75 Aar, Nordsten, 1952.

Referencer 

Danske virksomheder etableret i 1877
Bygninger, konstruktioner og anlæg i Hillerød
Maskinfabrikker i Danmark
Metalvirksomheder i Danmark
Tidligere fremstillingsvirksomheder i Danmark
Ophørt i 1981
Baptista de Andrade-klassen

Baptista de Andrade-klassen er en portugisisk krigsskibsklasse, bestående af fire korvetter bygget af det spanske værft Bazán i 1970'erne. Skibene er en forbedret version af João Coutinho-klassen, designet af marineingeniøren Rogério de Oliveira – med bedre våben og sensorer. Ligesom korvetterne af João Coutinho-klassen var Baptista de Andrade korvetterne designet til at operere omkring Portugals oversøiske besiddelser. Fire af skibene skulle efter planen være blevet solgt til den colombianske flåde i 1977 efter Portugal trak sig tilbage fra kolonierne, men handelen blev aldrig gennemført. Et enkelt skib i klassen; Oliveira e Carmo, blev udfaset i 1999. De resterende enheder er stadig i tjeneste med skal efter planen udfases og erstattes af inspektionsskibene af Viana do Castelo-klassen.

Skibe i klassen

Referencer, kilder og eksterne links 

 Wordwarships.com
 ACP113 AH 
 Conway's All the World's Fighting Ships 1947-1995
 Jane's Fighting Ships 2008

Krigsskibe fra Portugal
Korvetter
Hillerød Bymuseum

Hillerød Bymuseum er bymuseum i tre etager og ligger på Jægerbakken i Frederiksborg Slotshave. Hillerød Bymuseum viser Hillerøds historie fra byen opstod i midten af 1500-årene som serviceby for Frederiksborg Slot frem til vor tid. Hillerøds historie er helt unik, da den er en af meget få slotsbyer i verden, der tilmed har overlevet, at byens slot har mistet sin betydning. 

En del af udstillingen kaldes Tidens Gade, hvor man kan gå gennem det 20. århundrede og opleve hverdagssituationer fra 1. verdenskrig til i dag i de mange butikker, værksteder og stuer, hvor forskellige øjeblikke fortæller om livet i Hillerød for ikke så mange år siden.

Fra maj 2008 kan man også se dokumentarfilmen om Maskinfabrikken Nordsten i udstillingen. Nordsten var Hillerøds største arbejdsplads, frem til den flyttede i 1988.

I kælderen ligger Grafisk Museum med både hånd- og maskinsætteri. Grafisk Museum er et arbejdende museum, hvor tidligere trykkere og sættere arbejder hver onsdag.

Eksterne henvisninger 
 Museets hjemmeside på http://museumns.dk/

Historiske museer i Danmark
Bymuseum
Museer i Region Hovedstaden
Bymuseum
Nynnes dagbog

Nynnes dagbog er en dagbogsklumme af en fiktiv person ved navn Nynne, som blev løbende udgivet i Politiken. Klummen blev skrevet af journalisterne Henriette Lind, Lotte Thorsen og Anette Vestergaard. Klummen er efterfølgende blevet udgivet i bogform, hvor man følger Nynne gennem livet som single og som husmor og fraskilt. Der er blevet udgivet fire bøger i hhv. 1999, 2003, 2006 og 2010.

Udgivelse og oprindelse 
Klummen opstod i 1999, som led i Politikens weekendtillæg Liv & Stil. Den blev udarbejdet som et dansk pendant til den britiske klumme-serie Bridget Jones' Diary af Helen Fielding, udgivet i avisen The Guardian. Den første klumme om Nynne blev bragt i august 1999 og første sæson af føljetonen kørte til samme måned det efterfølgende år. Klummen henter inspiration fra forfatternes egne liv og erfaringer, og kommenterer på sin samtidskultur og politik. Oprindeligt var Henriette Lind, Lotte Thorsen og Anette Vestergaard alle krediterede som skribenter på serien, men Vestergaard forlod projektet efter første iteration. Lind og Thorsen forsatte klummen til 2010, hvor sidste sæson af serien blev udgivet i bog-format.

Filmatisering 
Fortællingen blev filmatiseret i 2005 under titlen Nynne med Mille Dinesen i hovedrollen som Nynne og Jonas Elmer som instruktør. Manuskriptet var skrevet af Mette Heeno, som fik rådgivning fra Susanne Bier til adaptationen. Lind og Thorsen var ikke involveret i filmens produktion. Filmen solgte over 400.000 biografbilletter i Danmark. I 2006 blev en efterfølger annonceret. Jonas Elmer skulle vende tilbage som instruktør, mens filmen blev produceret af hans nye produktionsselskab Bebop. Filmen fik finansiel støtte fra Det Danske Filminstitut og havde en planlagt premieredato i 2007.

Parallelt med udviklingen af en efterfølger i form af en biograffilm, blev karakteren lavet til tv-serien Nynne, som første gang blev sendt på TV3 i efteråret 2006. Lanceringen af tv-serien var præget af juridiske slagsmål, der var baseret på spørgsmål om hvorvidt producenten af tv-serien, Angel Film, havde ret til at benytte Nynne-figuren i den sammenhæng. Efter seriens afslutning blev filmen Nynne 2 droppet.

Eksterne henvisninger 

 Thomsen, Christian Braad: Nynne - lige til at knuselske (Politiken, 30.04.2004)
 Sørensen, Dorte Hygum: Egentlig er det også mit kontor (Politiken, 30.04.2004) 
 Kvinder, klunser, kaos - (Information, 28.10.2005)

Referencer 

Dansksprogede bøger
Hermann Carmiencke

Johann Hermann Carmiencke (9. februar 1810 i Hamborg – 15. juni 1867 i Brooklyn, New York) var en dansk/tysk landskabsmaler.

Carmiencke var tysk af fødsel, søn af en fattig arbejdsmand i kongeriget Hannover. Han kom i malerlære hos en ældre bror i Hamborg, gik der fra med Johan Mohr til Dresden for at uddanne sig til landskabsmaler hos nordmanden J.C. Dahl og tog rimeligvis efter hans råd 1834 til København for at studere ved Kunstakademiet der. Han synes dog allerede ret udviklet i sit fag, thi året efter udstillede han to landskaber, hvoraf det ene, Et Skovparti, blev indkøbt til Den Kongelige Malerisamling, og gjorde sine første forsøg som raderer. I 1837 var han i besøg i Tyskland, men kom tilbage til Danmark og ægtede Marie Vilhelmine Caroline Klein (død 4. april 1882). Efter at have opnået naturalisationspatent fik han i 1845 og 1846 Akademiets rejseunderstøttelse og opholdt sig to år i Italien. Uagtet han i 1847 vendte tilbage til Danmark, følte han sig under krigsårene mindre til pas i sit nye fædreland og udvandrede derfor i 1851 med sin familie til New York, hvor han blev medstifter af kunstakademiet i Brooklyn og døde 15. juni 1867. Han udstillede her i landet kun til 1851, men han nød anseelse for sine, i nutidens øjne vel konventionelle, billeder og solgte i alt seks billeder til Den Kongelige Malerisamling; dog var hans ry langt større i Nordamerika. Da han arbejdede med stor lethed, er tallet af hans billeder meget betydeligt (på Charlottenborg-Udstillingerne 50 billeder). Længst vil hans navn dog mindes ved hans raderinger (35 blade), der navnlig fra 1847 udmærkede sig ved lethed og frihed i behandlingen. Kunstforeningen udgav nogle af disse blade (1850-51).

Eksterne henvisninger 

 

Malere fra Danmark
Personer i Dansk Biografisk Leksikon
Danskere i 1800-tallet
Personer fra Hamborg
Landskabsmalere
Grønlands Turist- og Erhvervsråd

Grønlands Turist- og Erhvervsråd er Grønlands officielle erhvervsudviklingsselskab og er ejet 100% af Grønlands Selvstyre.

Selskabet blev etableret i 1992 med det primære formål at udvikle en bæredygtig turisme og markedsføre landets oplevelser. I dag er Grønlands Turist- og Erhvervsråds hovedmålgrupper iværksættere og mindre virksomheder inden for både landbaserede erhverv og turisme, ligesom selskabet i stigende grad arbejder med udvikling af væksterhverv og internationalt programsamarbejde. Markedsføringen af Grønland som rejsemål spiller derudover en vigtig rolle.

Deres hovedkontor er placeret i Nuuk.

Fra København varetager marketingkontoret.

Eksterne links 
Greenland.com

Turist- og Erhvervsråd
Frederik Ferdinand Falkenstjerne

Frederik Ferdinand Falkenstjerne (født 27. november 1854 i Vejle, død 18. december 1896 i Hornslet) var en dansk højskoleforstander, præst og politiker.

Falkenstjerne blev student fra Herlufsholm 1872, studerede teologi, var huslærer hos digteren Jens Christian Hostrup, medens denne var præst i Hillerød, og hos ham fandt han et hjem både for sin kraftige sjæl og for sit skrøbelige legeme.

Efter 1880 at være blevet cand. theol. begyndte han på et folkehøjskolearbejde i København, og 1882 fik han opført en bygning for denne gerning på Christian Winthers Vej. Falkenstjernes håb om at kunne samle københavnske arbejdere på sin skole skuffedes dog.

Hans elever kom fra landet, og de, der samledes på skolen til møderne omkring ham og Hostrup, havde også deres rod på landet. Falkenstjerne
blev 1887 valgt til folketingsmand i Vejle, han kæmpede på Venstres side mod Estrup uden hverken at kunne slutte sig til Berg eller Hørup. 

Træt af det politiske livs skuffelser og af sygdom nedlagde Falkenstjerne sit mandat 1895. Januar 1896 blev han sognepræst i Hornslet, hvor han døde samme år. Sammen med Morten Pontoppidan udgav han ugebladet "Tidens Strøm" 1884-91.

Han arbejdede på en oversættelse af Herodot og på en udgave af "Sønderjydske Skatte- og Jordebøger fra Reformationstiden", men begge måtte på grund af hans død fuldendes af andre.

Litteratur 
 Jacob Marstrand, "F.F. Falkenstjerne - Et Livsbillede fra det Nittende Aarhundredes Sidste Halvdel", s. 321-98 i: Den Danske Højskole, 1. Aarg., 5. Hefte, 1901.

Eksterne henvisninger 

Personer fra Vejle
Skolefolk fra Danmark
Folketingsmedlemmer i 1880'erne
Folketingsmedlemmer i 1890'erne
Tidligere folketingsmedlemmer fra Venstre
Teologer fra Danmark
Præster fra Danmark
Oversættere fra Danmark
Alfa Romeo 8C Competizione

Alfa Romeo 8C Competizione er en sportsvogn produceret af Alfa Romeo mellem 2007 og 2010

Bilen blev første gang vist på Frankfurt Motor Show i 2003 som konceptbil. På Pebble Beach Concours d’Elegance i 2005 blev en åben udgave vist. De positive reaktioner fra publikum førte til at Alfa Romeo besluttede at serieproducere bilen, og den produktionsklare udgave blev vist på Paris Motor Show i 2006. Produktionen startede i 2007 og sluttede i 2010 efter 500 producerede eksemplarer.

Teknisk set er modellen baseret på koncernsøsteren Maserati GranTurismo. Motoren er en større udgave af den V8'er som sidder i Maseratien og i Ferrari F430. Motoren er monteret foran, mens den semiautomatiske gearkasse er monteret bagi ved differentialet, en så kaldt transaksel. Dette gør 8C til den første baghjulstrukne Alfa Romeo siden Alfa Romeo Spider udgik i 1993. Karrosseriet, som er tegnet af Alfa Romeos eget designstudie, er lavet af kulfiber.

Spider 
På Geneve Motor Show i 2008 blev den åbne Spider-version introduceret. Bilen vil blive bygget i 500 eksemplarer.

Kilde

Eksterne henvisninger 

 Officielt websted 

008C Competizione
Baghjulstrukne biler
Biler introduceret i 2007
Biler fra 2000'erne
Biler fra 2010'erne
Coupéer
Cabrioleter
Morten Pontoppidan

Morten Oxenbøll Pontoppidan (født 3. januar 1851 i Ribe, død 21. september 1931 i Haderslev) var en dansk præst og forfatter, bror til forfatteren og nobelprismodtageren Henrik Pontoppidan samt lægerne Erik og Knud Pontoppidan.

Han tilbragte sin barndom i faderens præstegårde i Ribe, Fredericia og Randers, blev student 1868 fra Randers lærde Skole, 1873 cand.theol. og 1876 personel kapellan ved Skt. Olai Kirke i Helsingør. 1878 blev han forstander for folkehøjskolen i Frerslev.

Hans højskole, som han 1880 flyttede til Hjørlunde, blev hurtig en af landets mest kendte; men da han brød med den grundtvigske opfattelse af den apostolske trosbekendelse, svandt elevantallet på hans skole ind, og 1891 solgte han den.

Derefter forsøgte han at få en folkehøjskole i gang i København, men det lykkedes ikke; han søgte da at få folk i tale ad skriftlig vej, og han førte sin pen som en mester. 1893-1905 og 1913-15 udgav han det religiøse tidsskrift Frit Vidnesbyrd.

Skønt Pontoppidan ansås for udpræget rationalist, skaffede biskop Bruun Juul Fog ham 1894 embedet som sognepræst for Hagested og Gislinge på Sjælland, 1898 blev han forflyttet til Greve og Kildebrønde og 1902 til Stenløse, hvorfra han tog afsked 1921.

Som redaktør sammen med Frederik Ferdinand Falkenstjerne af ugebladet Tidens Strøm (1884-91) tog han del i den politiske kamp, og 1885-86 angreb han J.B.S. Estrups provisoriepolitik så direkte, at han blev anklaget for injurier og dømt til 3 måneders fængsel, som han afsonede vinteren 1887-88.

Som ung var Pontoppidan en begejstret tilhænger af Grundtvigs kirkelige frihedstanker, men efterhånden erfarede han, at den personlige frihed trives bedst bag de folkekirkelige mure, og han blev en ivrig forsvarer for sognekristendommen. Han arbejdet for at gøre Folkekirken så rummelig som muligt med dørene åbne til den store fri verden.

Pontoppidans sognekirkekristendom og præstegårdsdanskhed har fået et ejendommeligt udtryk i hans bog En dansk Præst, Studier over Peter Rørdam (1. og 2. oplag 1898), som prædikant lærer man ham at kende i Tolv Prædikener (1888), Lydig til Døden, Billeder fra Passionstiden (1893), Aldrig fortvivle! Opmuntringsord paa Søndage og Hverdage (1899) og Stenløse Kirkepostil (1909).

Som folkelig taler og fortæller fremtræder han i Taler til Ungdommen (1889), De forenede Staters Historie (1892), Odysseen, genfortalt for Børn (1902) Bibelske Historier (1909-11), Dansk Kirkeliv i Mands Minde (1916), Minder og Oplevelser (1922), Kampen mod Negerslaveriet (1925) og Første Thessalonikerbrev (1927).

Eksterne henvisninger 
 

Personer fra Ribe
Præster fra Danmark
Skolefolk fra Danmark
Teologer fra Danmark
Danskere i 1800-tallet
Politisk involverede personer fra Danmark
Debattører fra Danmark
Faglitterære forfattere fra Danmark
Morten
Injuriedømte
Redaktører fra Danmark
Dansksprogede forfattere fra Danmark
Albert Ferrer

Albert Ferrer i Llopis (født 6. juni 1970 i Barcelona) er en tidligere spansk fodboldspiller, der spillede som højre back. Han var tilknyttet FC Barcelona, CD Tenerife og Chelsea. Med Barcelona var han med til at vinde fem spanske mesterskaber, to Copa del Rey-titler, samt både Mesterholdenes Europa Cup og Europa Cup for pokalvindere. For Spaniens landshold spillede han 36 kampe, og deltog ved både VM i 1994 VM i 1998.

Ferrer var med på det spanske U/23-landshold ved OL 1992 på hjemmebane i Barcelona. Spanierne vandt alle kampe i indledende pulje og derpå kvartfinalen 1-0 over , fulgt af sejr i semifinalen 2-0 over , inden de sikrede sig det olympiske mesterskab med en finalesejr på 3-2 over . Ferrer spillede alle kampe, bortset fra kvartfinalen, hvor han havde karantæne efter to gule kort i indledende pulje.

Referencer

Eksterne henvisninger 

Fodboldspillere fra Spanien
Fodboldspillere fra FC Barcelona
Fodboldspillere fra CD Tenerife
Fodboldspillere fra Chelsea F.C.
Personer fra Barcelona
Fodboldspillere fra FC Barcelona B
Deltagere for Spanien ved sommer-OL 1992
Olympiske mestre fra Spanien
Deltagere ved verdensmesterskabet i fodbold 1994
Deltagere ved verdensmesterskabet i fodbold 1998
Jordan Letjkov

Jordan Letjkov (på bulgarsk: Йордан Лечков) (født 9. juli 1967 i Straldzha, Bulgarien) er en tidligere bulgarsk fodboldspiller, der spillede som midtbanespiller hos flere europæiske klubber, samt for Bulgariens landshold. Af hans klubber kan blandt andet nævnes CSKA Sofia i hjemlandet, Hamburger SV i Tyskland samt franske Olympique Marseille.
Hans klubkarriere hæmmedes dog i en vis grad af hans til tider svingende humør samt temperament, der somme tider bragte ham i kontroverser med træner eller klubkammerater (bl.a. også med hans temperamentsfulde danske klubkammerat Stig Tøfting).
Hans præstationer på klubniveau overgås da så afgjort også af hans præstationer på det bulgarske landshold.

Landshold 
Letjkov spillede i årene mellem 1989 og 1998 45 kampe for Bulgariens landshold, hvori han scorede fem mål. Han deltog blandt andet ved både VM i 1994 og EM i 1996, hvor han i førstnævnte som absolut nøglespiller var med til at føre holdet helt frem til semifinalerne – denne 4.plads er Bulgariens fornemmeste præstation nogensinde ved en VM-slutrunde.
I kvartfinalen mod Tyskland, hvor bulgarerne ellers var kommet bagud 1-0, scorede Letjkov sejrsmålet, der gav en sensationel sejr på 2-1.
Efter VM-slutrunden udtalte hans krukkede landsmand, Hristo Stoichkov, der ellers ikke havde let til ros overfor sine medspillere, at uden Yordan var Bulgarien ikke engang kommet videre fra gruppespillet.

Politik 
Efter at have indstillet sin fodboldkarriere blev Letjkov aktiv i bulgarsk politik, og var blandt andet borgmester i sin hjemby Sliven fra 2003 til 2010.
Derudover har Letjkov siden 2005 været vicepræsident for det bulgarske fodboldforbund, og har desuden klaret sig flot som forretningsmand, bl.a. hotelejer.

Eksterne henvisninger 
 FIFA.com spillerinfo 
 Letjkovs politiske CV 

Fodboldspillere fra Bulgarien
Fodboldspillere fra PFC CSKA Sofia
Fodboldspillere fra Hamburger SV
Fodboldspillere fra Olympique Marseille
Fodboldspillere fra Beşiktaş JK
Politikere fra Bulgarien
Deltagere ved verdensmesterskabet i fodbold 1994
Deltagere ved det europæiske mesterskab i fodbold 1996
Nikolaj Iljev

Nikolaj Iljev (; født 31. marts 1964 i Sofia, Bulgarien) er en bulgarsk tidligere fodboldspiller, der spillede som midterforsvarer. Han repræsenterede på klubplan Levski Sofia i hjemlandet, italienske Bologna, tyske Hertha Berlin samt franske Rennes. For Bulgariens landshold nåede han 53 kampe og fem scoringer, og var med til at nå semifinalerne ved VM i 1994 i USA.

Referencer

Eksterne henvisninger 
 Nikolaj Iljev  på fifa.com
 Nikolaj Iljev på weltfussball.de
 Nikolaj Iljev på national-football-teams.com
 Nikolaj Iljev på levskisofia.info 

Fodboldspillere fra Bulgarien
Fodboldspillere fra PFC Levski Sofia
Fodboldspillere fra Bologna FC
Fodboldspillere fra Hertha BSC Berlin
Fodboldspillere fra Stade Rennais FC
Personer fra Sofia
Deltagere ved verdensmesterskabet i fodbold 1994
EM i atletik 2010

EM i atletik 2010 er det 20. europamesterskab i atletik, som afholdes i perioden 27. juli – 1. august 2010 i Barcelona, Spanien.

Medaljevindere

Mænd

Kvinder

Medaljer

Danske deltagere 
Danmark stiller med 15 deltagere, 12 mænd og 3 kvinder.
Mænd
 Morten Jensen, længdespring
 Janick Klausen, højdespring
 Rasmus W. Jørgensen, stangspring
 Kim Juhl Christensen, kuglestød
 Jesper Simonsen, 100 m
 Nicklas Hyde, 400 m, 4 x 400 m
 Andreas Bube, 800 m, 4 x 400 m
 Morten Munkholm, 1500 m
 Jesper Faurschou, maratonløb
 Daniel B. Christensen, 4 x 400 m
 Jacob Fabricius Riis, 4 x 400 m
 Rasmus Olsen, 4 x 400 m
Kvinder
 Sara Slott Petersen, 400 m hæk
 Caroline Bonde Holm, stangspring
 Maria Sig Møller, 10.000 m

Atletik 2010, EM i
Sport i Spanien
2010
Philipp Makolies

Philip Makolies (født 24. august) er guitarist og pianist for det tyske pop-band, Polarkreis 18. Hans idé til bandets image og musikgenre, gav succes. Han ville rigtigt gerne have været bandets sangskriver, men han overlod jobbet til sanger, Felix Räuber. Han spillede kortvarigt i punkbandet, Das Hotdog, der var sjofelt og for alternativt til Philip. Han er gift og har fire børn. Han kan godt lide bands som Die Ãrtze, hvor nummeret Junge er hans yndlings-sang.

Eksterne henvisninger 
 

Guitarister fra Tyskland
Pianister fra Tyskland
Johann Mohr

Johann Georg Paul Mohr (født 1808 i Bordesholm, død 7. september 1843 i München) var dansk/tysk maler.

Johann Mohr uddannede sig som landskabsmaler under indtryk af J.C. Dahl i Dresden, efter at være gået fra Hamborg dertil sammen med Hermann Carmiencke. Af brevveksling mellem Mohr og J.L. Lund fremgår det, at de kendte hinanden, før Mohr kom til København. I de år Mohr var bosat i München, var det ligeledes Lund, som formidlede kontakten til kongehuset og Kunstforeningen og sørgede for, at Mohrs billeder blev udstillet på Kunstakademiet. I München kom han sammen med Christian Morgenstiern og Niels Simonsen; i brevene nævner han både Wilhelm Marstrand og Ditlev Martens. Han udtrykker beundring for Karl Rottmann.

Kilder

Eksterne henvisninger 
 

Malere fra Danmark
Danskere i 1800-tallet
Personer fra Bordesholm
Yichun

Yichun er navnet på to byer i Kina:
 Yichun (Heilongjiang) – i Heilongjiang-provinsen
 Yichun (Jiangxi) – i Jiangxi-provinsen
Kommuner i Burundi

Dette er en liste over kommuner i Burundi.

Bujumbura Mairie 
 Bujumbura Mairie
 Buyenzi
 Bwiza
 Ngagara
 Nyakabiga
 Musaga
 Kanyosha
 Kamenge
 Kinama
 Rohero

Bujumbura Rural 
 Bugarama
 Isale
 Kabezi
 Kanyosha
 Mubimbi
 Mugongomanga
 Muhuta
 Mukike
 Mutambu
 Mutimbuzi
 Nyabiraba

Bururi 
 Burambi
 Bururi
 Buyengero
 Matana
 Mugamba
 Rumonge
 Rutovu
 Songa
 Vyanda

Cankuzo 
 Cankuzo
 Cendajuru
 Gisagara
 Kigamba
 Mishiha

Cibitoke 

 Buganda
 Bukinanyana
 Mabayi
 Mugina
 Murwi
 Rugombo

Gitega 

 Bugendana
 Bukirasazi
 Buraza
 Giheta
 Gishubi
 Gitega
 Itaba
 Makebuko
 Mutaho
 Nyanrusange
 Ryansoro

Karuzi 

 Bugenyuzi
 Buhiga
 Gihogazi
 Gitaramuka
 Mutumba
 Nyabikere
 Shombo

Kayanza 

 Butaganzwa
 Gahombo
 Gatara
 Kabarore
 Kayanza
 Matongo
 Muhanga
 Muruta
 Rango

Kirundo 

 Bugabira
 Busoni
 Bwambarangwe
 Gitobe
 Kirundo
 Ntega
 Vumbi

Makamba 

 Kayogoro
 Kibago
 Mabanda
 Makamba
 Nyanza-Lac
 Vugizo

Muramvya 

 Bukeye
 Kiganda
 Mbuye
 Muramvya
 Rutegama

Muyinga 

 Buhinyuza
 Butihinda
 Gashoho
 Gasorwe
 Giteranyi
 Muyinga
 Mwakiro

Mwaro 

 Bisoro
 Gisozi
 Kayokwe
 Ndava
 Nyabihanga
 Rusaka

Ngozi 

 Busiga
 Gashikanwa
 Kiremba
 Marangara
 Mwumba
 Ngozi
 Nyamurenza
 Ruhororo
 Tangara

Rutana 

 Bukemba
 Giharo
 Gitanga
 Mpinga-Kavoye
 Musongati
 Rutana

Ruyigi 

 Butaganzwa
 Butezi
 Bweru
 Gisuru
 Kinyinya
 Nyabitsinda
 Ruyigi

Burundi
Kommuner
Matthew Le Tissier

Matthew Le Tissier (født 14. oktober 1968 i Saint Peter Port, Guernsey) er en tidligere professionel engelsk fodboldspiller, der tilbragte hele sin aktive karriere, fra 1986 til 2002, som offensiv midtbanespiller hos Southampton F.C. Han nåede at spille 444 kampe og score 162 mål for klubben, hvor han opnåede status som klublegende. 

Le Tissier spillede desuden otte kampe for Englands landshold. I 1990 blev han kåret til PFA Young Player of the Year, årets unge spiller i engelsk fodbold.

Eksterne henvisninger 
 Soccerbase.com spillerinfo 

Fodboldspillere fra England
Fodboldspillere fra Southampton F.C.